Suomen urheilu 2009

Suomen urheilu 2009 käsittelee vuoden 2009 merkittäviä uutisia ja tapahtumia suomalaisessa urheilussa. == Vuoden urheilija == Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat: Sija Urheilija Urheilumuoto 1\. Aino-Kaisa Saarinen Maastohiihto 2\. Laura Lepistö Taitoluistelu 3\. Tanja Poutiainen Alppihiihto 4\. Anssi Koivuranta Yhdistetty 5\. Virpi Kuitunen Maastohiihto 6\. Jukka Keskisalo Yleisurheilu 7\. Sari Multala Purjehdus 8\. Sami Hyypiä Jalkapallo 9\. Jani Haapamäki Paini 10\. Mikko Hirvonen Autourheilu Lähde: Siukonen 2010, s. 19 Vuoden naisurheilijaksi valittiin maastohiihtäjä Aino-Kaisa Saarinen ja vuoden valmentajaksi norjalainen maastohiihtovalmentaja Magnar Dalen.Siukonen 2010, s. 18 == Aerobic == * FISAF-liiton maailmanmestaruuskilpailuissa 1.–5.12. Le Lamentinissa, Martiniquella Jouni Viitanen voitti miesten kilpailussa kultaa ja Juuso Väisänen sijoittui neljänneksi. Naisten kilpailussa Rita Niemi saavutti hopeaa ja Irina Matilainen pronssia.Siukonen 2010, s. 153, 165 * FISAF-liiton Euroopan-mestaruuskilpailuissa 7.–9.5. Blanesissa, Espanjassa Jouni Viitanen saavutti hopeaa ja Juuso Väisänen sijoittui neljänneksi miesten sarjassa. Irina Matilainen saavutti pronssia naisten kilpailussa.Siukonen 2010, s. 81, 165 == Alppihiihto == * Maailmanmestaruuskilpailuissa 3.–15.2. Val d’Isèressä, Ranskassa Tanja Poutiainen saavutti pronssia suurpujottelussa ja pujottelussa.Siukonen 2010, s. 50, 166 * Maailmancupissa 2008–2009 Tanja Poutiainen voitti suurpujottelucupin sekä sijoittui pujottelucupissa neljänneksi ja kokonaiscupissa viidenneksi.Siukonen 2010, s. 65, 166 * Nuorten maailmanmestaruuskilpailuissa maaliskuussa Garmisch-Partenkirchenissä, Saksassa Andreas Romar saavutti Suomen ensimmäisen syöksylaskun arvokisamitalin sijoittumalla pronssille.Siukonen 2010, s. 62 == Ammunta == * Haulikkolajien maailmanmestaruuskilpailuissa 8.–16.8. Mariborissa, Sloveniassa Marko Kemppainen, Heikki Meriluoto ja Lauri Leskinen saavuttivat skeetin joukkuekilpailussa hopeaa. Satu Mäkelä-Nummela otti trapin henkilökohtaisessa kilpailussa pronssia.Siukonen 2010, s. 15, 111, 113, 171 * Liikkuvan maalin maailmanmestaruuskilpailut järjestettiin 23.–29.8. Heinolan Vierumäellä. Suomi saavutti neljä hopeamitalia: Krister Holmberg normaalijuoksuissa ja Staffan Holmström sekajuoksuissa sekä Holmberg, Holmström ja Vesa Saviahde molempien lajien joukkuekilpailuissa.Siukonen 2010, s. 15, 121, 171 == Ampumahiihto == * Maailmanmestaruuskilpailuissa 13.–22.2. Pyeongchangissa, Etelä-Koreassa Kaisa Mäkäräinen sijoittui takaa-ajokilpailussa neljänneksi. Sekaviestikilpailussa Mäkäräinen Mari Laukkanen, Paavo Puurunen ja Timo Antila sijoittuivat kuudenneksi. Miesten henkilökohtaisilla matkoilla paras suomalaissijoitus oli Puurusen 16. sija takaa-ajokilpailussa.Siukonen 2010, s. 52–53, 169 * Maailmancupissa 2008–2009 Kaisa Mäkäräinen sijoittui yhteispisteissä 14:nneksi. Yksittäisissä osakilpailuissa hän ylsi kolmen parhaan joukkoon tammikuun lopulla Anterselvassa takaa-ajokilpailussa ja yhteislähdössä.Siukonen 2010, s. 44–45, 70, 169 == Autourheilu == * Rallin maailmanmestaruussarjassa Fordilla ajaneista suomalaisista Mikko Hirvonen sijoittui kokonaispisteissä toiseksi pisteen verran maailmanmestari Sébastien Loebille hävinneenä ja Jari-Matti Latvala neljänneksi. Hirvonen voitti kesä- syyskuussa neljä peräkkäistä MM-rallia Kreikassa, Puolassa, Suomessa ja Australiassa. Latvala voitti toukokuussa Sardinian rallin.Siukonen 2010, s. 84, 92, 95, , 107, 125, 224 * Formula 1:n maailmanmestaruussarjassa Ferrarilla ajanut Kimi Räikkönen sijoittui kuudenneksi ja McLaren-kuljettaja Heikki Kovalainen 12:nneksi. Räikkönen voitti 30.8. ajetun Belgian Grand Prix'n ja sijoittui kerran toiseksi sekä kolme kertaa kolmanneksi. Kovalainen sijoittui parhaimmillaan neljänneksi. Maailmanmestari Keke Rosbergin Saksaa edustanut poika Nico Rosberg sijoittui kokonaispisteissä seitsemänneksi ja ajoi yksittäisissä kilpailuissa parhaimmillaan neljänneksi.Siukonen 2010 s. 223 == Biljardi == * Straight poolin MM-kilpailuissa 24.–29.8. Parsippanyssa, New Jerseyssä, Yhdysvalloissa Mika Immonen saavutti hopeaa hävittyään loppuottelussa Ranskan Stephan Cohenille 181–200.Siukonen 2010, s. 121, 176 * Ysipallon US Openissa 18.–24.10. Chesapeakessa, Virginiassa, Yhdysvalloissa Mika Immonen uusi vuoden 2008 mestaruutensa voittamalla loppuottelussa Saksan Ralf Souquet'n 13–10.Siukonen 2010, s. 139, 177 * Kymppipallon maailmanmestaruuskilpailuissa 25.–30.11. Manilassa, Filippiineillä Mika Immonen voitti kultaa. Hän voitti loppuottelussa filippiiniläisen Lee Van Cortezan 11–6.Siukonen 2010, s. 149, 176 * Mika Immonen pelasi Mosconi Cupissa Euroopan joukkueessa 10.–13.12. Las Vegasissa, Yhdysvalloissa. Yhdysvallat voitti pistein 11–7.Siukonen 2010, s. 157, 177 == Freestylehiihto == * Maailmanmestaruuskilpailuissa 2.–8.3. Inawashirossa, Japanissa Tapio Luusua saavutti kumparelaskussa hopeaa ja parikumparelaskussa pronssia. Antti-Jussi Kemppainen sijoittui lumikourussa seitsemänneksi ja Arttu Kiramo kumparelaskussa yhdeksänneksi.Siukonen 2010, s. 62, 64, 166–167 == Hiihtosuunnistus == * Maailmanmestaruuskilpailuissa 3.–8.3. Rusutsussa, Japanissa Suomi sai kahdeksan mitalia. Kultaa voittivat Hannele Tonna naisten sprintissä, Olli-Markus Taivainen miesten keskimatkalla sekä Teemu Köngäs, Matti Keskinarkaus ja Staffan Tunis miesten viestissä. Taivainen sai hopeaa sprintissä ja pronssia pitkällä matkalla, Tunis hopeaa keskimatkalla ja pronssia sprintissä sekä Keskinarkaus Suomen kolmoisvoiton varmistaen pronssia keskimatkalla.Siukonen 2010, s. 62, 64, 189 == Jalkapallo == * Naisten Euroopan-mestaruuskilpailut pelattiin 23.8.–10.9. Helsingissä, Lahdessa, Tampereella ja Turussa. Michael Käldin valmentama Suomi pääsi alkulohkostaan jatkoon voitettuaan Tanskan 1–0 ja Alankomaat 2–1 sekä hävittyään Ukrainalle 0–1. Puolivälierissä Suomi hävisi Englannille 2–3.Siukonen 2010, s. 120–123, 191, 193 * Stuart Baxterin valmentama Suomen miesten maajoukkue jatkoi vuonna 2008 alkaneita MM-karsintoja seitsemällä ottelulla. Suomi voitti Liechtensteinin kotikentällä, Azerbaidžanin vieraissa ja Walesin sekä kotona että vieraissa. Vieraskentällä Suomi pelasi Liechstensteinin ja Saksan kanssa tasapelin, ja kotikentällä tuli 0–3-tappio Venäjälle.Siukonen 2010, s. 12, 69, 89, 91, 124, 126, 136–137, 192 Suomi sijoittui kuuden joukkueen lohkossa kolmanneksi. * Sami Hyypiä päätti toukokuussa kymmenvuotisen uransa englantilaisseura Liverpoolissa ja siirtyi saksalaisseura Bayer 04 Leverkuseniin.Siukonen 2010, s. 80, 84 Elokuussa hän pelasi sadannen A-maaottelunsa;Siukonen 2010, s. 111 hän ylsi tähän määrään kolmantena suomalaisena miesjalkapalloilijana. * Miesten Suomen-mestaruuden voitti Helsingin Jalkapalloklubi, hopeaa sai espoolainen FC Honka ja pronssille sijoittui Turun Palloseura.Siukonen 2010, s. 137, 192 * Naisten Suomen- mestaruuden voitti ahvenanmaalainen Åland United, hopeaa sai espoolainen FC Honka ja pronssille sijoittui kuopiolainen KMF.Siukonen 2010, s. 193 == Judo == * Euroopan-mestaruuskilpailuissa 24.–26.4. Tbilisissä, Georgiassa Jaana Sundberg sijoittui alle 52-kiloisten sarjassa viidenneksi.Siukonen 2010, s. 77, 197 == Jääkiekko == * Naisten maailmanmestaruuskilpailut pelattiin 3.–12.4. Hämeenlinnassa. Hannu Saintulan valmentama Suomi saavutti pronssia voitettuaan pronssiottelussa Ruotsin 4–1. Jenni Hiirikoski valittiin kisojen parhaaksi puolustajaksi ja Michelle Karvinen tähdistökentällisen hyökkääjäksi.Siukonen 2010, s. 74–75, 202 * Miesten maailmanmestaruuskilpailuissa 24.4.–10.5.Sveitsissä Jukka Jalosen valmentama Suomi sijoittui viidenneksi voitettuaan kaikki kolme alkulohko-otteluaan ja sijoituttuaan kuuden joukkueen jatkolohkossaan toiseksi mutta hävittyään puolivälierissä Yhdysvalloille 2–3. Petteri Nummelin pelasi 14. MM-kisansa, millä hän nousi tuon tilaston jaetulle kärkipaikalle.Siukonen 2010, s. 77–80, 199 * Miesten Suomen-mestaruuden voitti Risto Dufvan valmentama jyväskyläläinen JYP, joka oli SM-liigan loppuottelusarjassa Oulun Kärppiä parempi otteluvoitoin 4–0. Pronssille sijoittui kuopiolainen KalPa.Siukonen 2010, s. 74–75, 201–202 * Naisten Suomen-mestaruuden vei kaikki kolme loppuottelua voittanut espoolainen Blues, hopealle sijoittui Tampereen Ilves ja pronssia sai Hämeenlinnan Pallokerho.Siukonen 2010, s. 68, 203 == Jääpallo == * Tommy Österberg valittiin toukokuussa Suomen miesten maajoukkueen uudeksi päävalmentajaksi.Siukonen 2010, s. 83 * Miesten maailmanmestaruuskilpailuissa 18.–25.1. Ruotsissa ruotsalaisen Sören Perssonin valmentama Suomi saavutti pronssia hävittyään välierässä Venäjälle 4–10 ja voitettuaan pronssiottelussa Kazakstanin 7–5.Siukonen 2010, s. 41–42, 44–45, 204 * Miesten Suomen- mestaruuden voitti Oulun Luistinseura, hopeaa sai Helsingin IFK, ja pronssille sijoittui Oulun Palloseura.Siukonen 2010, s. 66, 205 == Keilailu == * Naisten maailmanmestaruuskilpailuissa 27.7.–2.8. Las Vegasissa, Yhdysvalloissa Krista Pöllänen saavutti singlessä pronssia ja sijoittui all eventsissä kuudenneksi.Siukonen 2010, s. 105, 108, 207–208 * Miesten Euroopan- mestaruuskilpailuissa 4.–14.6. Aalborgissa, Tanskassa Suomi saavutti viisi mitalia. Petteri Salonen ja Osku Palermaa voittivat kultaa parikilpailussa sekä Joonas Jähin, Kimmo Lehtosen ja Jussi Turtiaisen kanssa joukkuekilpailussa. Palermaa sai pronssia all eventsissä sekä Salonen ja Jähi mastersissa.Siukonen 2010, s. 13, 90–92, 208 == Koripallo == * Miesten Suomen- mestaruuden voitti Namika Lahti, hopealle sijoittui kaikki kolme loppuottelua hävinnyt runkosarjavoittaja Joensuun Kataja, ja pronssia sai Tampereen Pyrintö.Siukonen 2010, s. 82, 212 * Naisten Suomen-mestaruuden voitti Espoo Team, hopealle sijoittui lappeenrantalainen Catz ja pronssia sai kotkalaisseura Peli-Karhut.Siukonen 2010, s. 213 == Käsipallo == * Miesten Suomen-mestaruuden voitti Riihimäen Cocks, hopeaa sai kauniaislainen HC West ja pronssille sijoittui Sjundeå IF.Siukonen 2010, s. 77, 214 * Naisten Suomen- mestaruuden voitti Grankulla IFK, hopeaa sai Helsingin IFK ja pronssille sijoittui helsinkiläinen Sparta IF. Mestaruus oli Grankulla IFK:lle ensimmäinen.Siukonen 2010, s. 78, 214 == Lentopallo == * Miesten Euroopan- mestaruuskilpailuissa 3.–13.9. Turkissa italialaisen Mauro Berruton valmentama Suomi sijoittui 12:nneksi voitettuaan kolmesta alkulohkovastustajastaan vain Viron ja hävittyään kaikki kolme jatkolohko-otteluaan.Siukonen 2010, s. 123–126, 215–216 * Kesä-heinäkuussa pelatussa maailmanliigan alkulohkossa Suomen miesten maajoukkue voitti sekä Puolan että Venezuelan kahdesti kotikentällään ja kerran vieraissa sekä 4.7. Tampereella liigan lopulta voittaneen Brasiliankin.Siukonen 2010, s. 91–93, 95, 97–101, 104, 215–216 * Miesten Suomen-mestaruuden voitti Pielaveden Sampo, joka oli loppuottelusarjassa rovaniemeläistä Santasportia parempi otteluvoitoin 3–1. Pronssille sijoittui Tampereen Isku-Volley.Siukonen 2010, s. 77, 216 * Naisten Suomen-mestaruuden voitti salolainen LP Viesti, joka oli otteluvoitoin 4–0 loppuotteluvastustajaansa Oriveden Ponnistusta parempi. Pronssille sijoittui hämeenlinnalainen Vanajan Racing Club.Siukonen 2010, s. 75, 217 == Lumilautailu == * Maailmanmestaruuskilpailuissa 18.–24.1. Gangwonissa, Etelä- Koreassa Markku Koski voitti kultaa hypyissä. Petja Piiroinen sijoittui samassa lajissa kuudenneksi. Lumikourussa Ilkka-Eemeli Laari sijoittui neljänneksi ja Markku Koski kuudenneksi.Siukonen 2010, s. 42, 44, 218 == Melonta == * Ratamelonnan maailmanmestaruuskilpailuissa 12.–16.8. Dartmouthissa, Kanadassa Jenni Mikkonen sijoittui kajakkiyksiköiden 200 metrillä seitsemänneksi.Siukonen 2010, s. 114, 219–220 * Ratamelonnan Euroopan-mestaruuskilpailuissa 25.–28.6. Brandenburgissa, Saksassa Jenni Mikkonen sijoittui kajakkiyksiköiden 200 metrillä neljänneksi ja 500 metrillä kahdeksanneksi.Siukonen 2010, s. 94–96, 220 == Moottoripyöräily == * Enduron maailmanmestaruussarjassa Mika Ahola voitti kultaa Enduro 1 -luokassa ja Juha Salminen saavutti hopeaa Enduro 2 -luokassa. MM-joukkuekilpailussa Suomi saavutti pronssia.Siukonen 2010, s. 126–127, 137, 226 * Motocrossin maailmanmestaruussarjassa Antti Pyrhönen saavutti pronssia MX3-luokassa.Siukonen 2010, s. 127, 225 * Ratamoottoripyöräilyn maailmanmestaruussarjan sivuvaunuluokassa Pekka Päivärinta saavutti purkkiorjansa, sveitsiläisen Adolf Hännin kanssa hopeaa. MotoGP-luokassa Mika Kallio sijoittui 15:nneksi.Siukonen 2010, s. 125, 144, 226 == Nyrkkeily == * Miesten maailmanmestaruuskilpailuissa 1.–12.9. Milanossa, Italiassa Suomea edustivat Matti Koota, Nikolai Kodin ja Eemeli Katajisto, mutta he kaikki hävisivät ensimmäisen ottelunsa ja putosivat jatkosta.Siukonen 2010, s. 123, 125, 229 == Paini == * Maailmanmestaruuskilpailuissa 21.–27.9. Herningissä, Tanskassa Henri Välimäki sijoittui seitsemänneksi alle 74-kiloisten sarjassa ja Jani Haapamäki kahdeksanneksi alle 55-kiloisissa kreikkalais-roomalaisessa painissa.Siukonen 2010, s. 133, 230–231 * Euroopan-mestaruuskilpailuissa 31.3.–5.4. Vilnassa, Liettuassa Jani Haapamäki voitti kultaa kreikkalais- roomalaisen painin alle 55-kiloisten sarjassa ja Sarianne Savola saavutti pronssia vapaapainin alle 48-kiloisten sarjassa.Siukonen 2010, s. 71–72, 231 == Pikaluistelu == * Sprinttimaailmanmestaruuskilpailuissa 17.–18.1. Moskovassa, Venäjällä Pekka Koskela sijoittui yhteispisteissä neljänneksi ja Mika Poutala kuudenneksi.Siukonen 2010, s. 41, 236 * Matkakohtaisissa maailmanmestaruuskilpailuissa 12.–15.3. Vancouverissa, Kanadassa Mika Poutala sijoittui 500 metrillä neljänneksi ja 1 000 metrillä kymmenenneksi.Siukonen 2010, s. 65–66, 236 * Maailmancupissa Mika Poutala sijoittui 500 metrin yhteispisteissä neljänneksi.Siukonen 2010, s. 236 == Pohjoismaiset hiihtolajit == * Maailmanmestaruuskilpailuissa 18.2.–1.3. Liberecissä, Tšekissä Suomi oli mitalitilastossa kolmas kolmella kulta- ja viidellä pronssimitalillaan. Aino- Kaisa Saarinen voitti kultaa 10 kilometrin perinteisen tyylin hiihdossa, Virpi Kuitusen kanssa perinteisen tyylin sprinttiviestissä sekä Kuitusen, Pirjo Murasen ja Riitta-Liisa Roposen kanssa viestissä. Lisäksi Saarinen saavutti pronssia yhdistelmäkilpailussa ja Muranen perinteisen hiihtotavan sprintissä. Mieshiihtäjistä Matti Heikkinen saavutti pronssia perinteisen hiihtotavan 15 kilometrillä, Ville Nousiainen ja Sami Jauhojärvi perinteisen hiihtotavan sprinttiviestissä sekä kolme edellä mainittua Teemu Kattilakosken kanssa viestissä. Yhdistetyssä Anssi Koivuranta sijoittui neljänneksi yhteislähtökilpailussa ja normaalimäen kilpailussa sekä Janne Ryynänen suurmäen kilpailussa. Mäkihypyssä Suomi oli joukkuekilpailussa kuudes ja paras henkilökohtainen sijoitus oli Ville Larinnon seitsemäs sija normaalimäen kilpailussa.Siukonen 2010, s. 183–184 * Maastohiihdon naisten maailmancupissa 2008–2009 Aino-Kaisa Saarinen sijoittui yhteispisteissä kolmanneksi.Siukonen 2010 s. 184 * Yhdistetyn maailmancupin 2008–2009 voitti Anssi Koivuranta. == Purjehdus == * Laser Radial -luokan maailmanmestaruuskilpailuissa heinä- elokuussa Karatsussa, Japanissa Sari Multala voitti kultaa.Siukonen 2010, s. 107, 239 Pari viikkoa aiemmin hän sijoittui saman luokan Euroopan- mestaruuskilpailuissa Charlottenlundissa, Tanskassa viidenneksi.Siukonen 2010, s. 240 * Finnjolla -luokan Euroopan-mestaruuskilpailuissa elokuussa Bulgariassa Tapio Nirkko saavutti hopeaa.Siukonen 2010, s. 121, 240 == Pyöräily == * Ranskan ympäriajossa 4.–26.7. Jussi Veikkanen sai ensimmäisenä suomalaisena ylleen mäkikilpailun kärkipyöräilijän pallopaidan toisen etapin jälkeen ja menetti sen kuudennella etapilla neljä päivää myöhemmin. Hän sijoittui kokonaiskilpailussa 108:nneksi.Siukonen 2010, s. 98–99, 104, 243 * Kjell Carlström sijoittui Italian ympäriajossa 62:nneksi ja Espanjan ympäriajossa 91:nneksi.Siukonen 2010, s. 87, 130, 243 * Maastomaratonpyöräilyn maailmanmestaruuskilpailuissa 23.8. Graz-Statteggissa, Itävallassa Pia Sundstedt sijoittui kuudenneksi.Siukonen 2010, s. 120, 241 == Salibandy == * Naisten maailmanmestaruuskilpailuissa 5.–12.12. Västeråsissa, Ruotsissa Matti Kaipion valmentama Suomi saavutti pronssia hävittyään välierissä Ruotsille 2–10 ja voitettuaan pronssiottelussa Tšekin 3–1. Alkulohkossa Suomi hävisi Sveitsille.Siukonen 2010, s. 154–156, 247–248 * Miesten Suomen-mestaruuden voitti helsinkiläinen SSV, hopeaa sai kaikki kolme loppuottelua hävinnyt helsinkiläinen Tapanilan Erä ja pronssille sijoittui Seinäjoen Peliveljet.Siukonen 2010, s. 74, 248 * Naisten Suomen-mestaruuden voitti tamperelainen Classic, hopeaa sai kaikki kolme loppuottelua hävinnyt jyväskyläläinen Happee ja pronssille sijoittui lappeenrantalainen NST.Siukonen 2010, s. 74, 249 == Soutu == * Maailmanmestaruuskilpailuissa 23.–30.8. Poznańissa, Puolassa Sanna Stén ja Minna Nieminen sijoittuivat pariairokaksikossa yhdeksänneksi.Siukonen 2010, s. 122, 250–251 * Euroopan- mestaruuskilpailuissa 18.–20.9. Brestissä, Valko-Venäjällä Ulla Varvio ja Sanna Stén sijoittuivat pariairokaksikossa neljänneksi.Siukonen 2010, s. 130, 251 == Squash == * Suomen-mestaruuskilpailuissa huhtikuussa Tampereella Tuula Minetti voitti 44-vuotiaana 20. Suomen-mestaruutensa. Ensimmäinen oli vuodelta 1983. Olli Tuominen voitti miesten mestaruuden kymmenennen kerran.Siukonen 2010, s. 78, 253 == Suunnistus == * Maailmanmestaruuskilpailuissa 16.–23.8. Miskolcissa, Unkarissa suomalaiset saavuttivat kolme pronssimitalia: Minna Kauppi pitkällä matkalla, Bodil Holmström, Merja Rantanen ja Kauppi naisten viestissä sekä Topi Anjala, Tero Föhr ja Mats Haldin miesten viestissä. Kauppi sijoittui neljänneksi keskimatkalla ja Haldin samalle sijalle pitkällä matkalla.Siukonen 2010, s. 117–118, 120, 254 == Taitoluistelu == * Maailmanmestaruuskilpailuissa 23.–29.3. Los Angelesissa, Yhdysvalloissa Laura Lepistö sijoittui naisten yksinluistelussa kuudenneksi ja Susanna Pöykiö 13:nneksi.Siukonen 2010, s. 259 * Euroopan-mestaruuskilpailut järjestettiin 19.–25.1. Helsingissä. Laura Lepistö voitti kultaa, Susanna Pöykiö saavutti pronssia ja Kiira Korpi sijoittui viidenneksi naisten yksinluistelussa. Ari- Pekka Nurmenkari oli miesten kilpailussa neljästoista.Siukonen 2010, s. 42, 44, 259 == Tennis == * Jarkko Nieminen ylsi tammikuussa Sydneyn ATP- turnauksessa loppuotteluun voitettuaan välierissä maailmanlistalla kolmantena olleen serbialaisen Novak Đokovićin. Loppuottelussa Nieminen hävisi Argentiinan David Nalbandianille lukemin 3–6, 7–6, 2–6.Siukonen 2010, s. 40 == Thainyrkkeily == * Milja Heino voitti 5.12. Lontoossa, Isossa-Britanniassa ammattilaisten WMC-liiton alle 53,5-kiloisten maailmanmestaruusottelussa englantilaisen Ruth Ashdownin tuomariäänin 3–0.Siukonen 2010, s. 153, 263 * Amatöörien Euroopan-mestaruuskilpailuissa 15.–22.5. Liepājassa, Latviassa Katarina Perkkiö voitti kultaa alle 63,5-kiloisten sarjassa ja Anna Willberg alle 67-kiloisissa. Pasi Luukkanen saavutti pronssia alle 67-kiloisten sarjassa.Siukonen 2010, s. 263 == Triathlon == * Duathlonin perusmatkojen Euroopan-mestaruuskilpailussa 23.–24.5. Budapestissa, Unkarissa Kaisa Lehtonen saavutti pronssia.Siukonen 2010, s. 84, 264 == Uinti == * Pitkän radan maailmanmestaruuskilpailuissa 17.7.–2.8. Roomassa, Italiassa välieriin ylsivät Hanna-Maria Seppälä, joka sijoittui kymmenenneksi 100 metrin vapaauinnissa ja 16:nneksi 50 metrin vapaauinnissa, sekä Katja Lehtonen, joka sijoittui 16:nneksi 50 metrin rintauinnissa.Siukonen 2010, s. 106–107, 265–267 * Lyhyen radan Euroopan-mestaruuskilpailuissa 10.–13.12. Istanbulissa, Turkissa Hanna- Maria Seppälä saavutti pronssia 100 metrin sekauinnissa ja sijoittui neljänneksi 100 metrin vapaauinnissa. Suomi sijoittui viidenneksi naisten 4 × 50 metrin vapaauintiviestissä ja seitsemänneksi miesten vastaavassa lajissa. Emilia Pikkarainen oli 200 metrin perhosuinnissa yhdeksäs.Siukonen 2010, s. 154–156, 267 == Voimistelu == * Telinevoimistelun Euroopan- mestaruuskilpailuissa 2.–5.4. Milanossa, Italiassa Sami Aalto sijoittui kuusiottelussa 14:nneksi.Siukonen 2010, s. 72, 277 * Joukkuevoimistelun maailmanmestaruuskilpailuissa 4.–7.6. Moskovassa, Venäjällä Olarin Voimistelijoiden Deltat voitti kultaa ja saman seuran Ampeerit sijoittui viidenneksi.Siukonen 2010, s. 89, 277 == Vuorikiipeily == * Veikka Gustafsson nousi heinäkuussa 8068 metriä korkean Gasherbrum I -vuoren huipulle, ja näin hänestä tuli maailman 17. kaikille 14:lle yli 8000 metriä korkealle vuorelle noussut kiipeilijä.Siukonen 2010, s. 17, 104 == Yleisurheilu == * Maailmanmestaruuskilpailuissa 15.–23.8. Berliinissä, Saksassa Suomi jäi ilman mitalia ja saavutti kolme pistesijaa. Keihäänheitossa Tero Pitkämäki sijoittui viidenneksi ja Antti Ruuskanen kuudenneksi. Jukka Keskisalo oli 3 000 metrin estejuoksussa kahdeksas.Siukonen 2010, s. 115, 118, 120, 279–282 * Sisäratojen Euroopan-mestaruuskilpailuissa 6.–8.3. Torinossa, Italiassa Tommi Evilä sijoittui seitsemänneksi ja Juho-Matti Pimiä kahdeksanneksi pituushypyssä. Minna Nikkanen sivusi seiväshypyn Suomen-ennätystä 435 cm mutta ei selviytynyt loppukilpailuun.Siukonen 2010, s. 62, 64, 284 == Lähteet == * === Viitteet === Luokka:Vuoden 2009 urheilu 2009